# Manuel Pérez Candelario

Manuel Pérez Candelario (Zafra, Badajoz, 25 de maig de 1983) és un jugador d'escacs extremeny, que té el títol de Gran Mestre des de 2010, essent el primer extremeny en assolir-lo. El 2019 la FIDE li va atorgar el títol de FIDE Trainer, el segon màxim títol d'entrenador internacional. El 2007 va ser guardonat amb el Premio de Extremadura del Deporte, atorgat per la Junta d'Extremadura. És el capità i jugador emblemàtic del Club Magic Extremadura, i participa en els projectes d'escacs socials i terapèutics que organitza aquesta entitat, alguns finançats pel govern extremeny.
A la llista d'Elo de la FIDE del març de 2023, hi tenia un Elo de 2573 punts, cosa que en feia el jugador número 11 (en actiu) de l'estat espanyol. El seu màxim Elo va ser de 2630 punts, a la llista de juny de 2019 (posició 148 al rànquing mundial).

## Resultats destacats en competició

Els anys 2000 i 2001 es proclamà Campió d'Espanya sub-18, a Orpesa. Posteriorment va ser dues vegades campió d'Espanya juvenil els anys 2002 i 2003. Així mateix va guanyar el III Campionat d'Espanya individual obert, a Burgos l'any 2003.
El 2005 for tercer (rere Enrique Rodríguez Guerrero i Ivan Txeparínov) al torneig de Dos Hermanas. El 2007 va guanyar la Copa d'Europa de clubs d'escacs amb el club Linex Magic de Mèrida, del qual és el jugador insígnia. El setembre de 2016 va guanyar dos forts torneigs de semiràpides, el XXVIII Ciudad de Zafra, i el XVI Open Ciudad de Villanueva de Córdoba, aquest cop per davant del Gran Mestre argentí Daniel Cámpora.
És l'únic jugador que ha guanyat dos cops el fort torneig obert internacional de La Roda (Albacete), a Albacete, el més antic d'Espanya; va guanyar l'edició de 2018 (per damunt de Daniel Forcén i Sergey Fedorchuk), i va revalidar el triomf el 2019 (a la 46a edició), quan fou primer per davant del rus Alexander Predke i l'ucraïnès Yuri Solodovnichenko, i va realitzar una performance de 2.687 punts.
El novembre de 2019 empatà als llocs 1r-7è, tot i que acabà sisè pel desempat, al campionat d'Espanya absolut a Marbella, després de guanyar en la darrera partida l'andalús Pepe Cuenca, fins llavors líder del torneig (el campió fou Aleksei Xírov, en un torneig qualificat com un dels millors campionats espanyols de la història). El setembre de 2020 fou sisè al Campionat d'Espanya, a Linares (el campió fou David Antón).

### Participació en Olimpíades d'escacs

Pérez Candelario ha participat representant Espanya a l'Olimpíada d'escacs de 2004 a Calvià (com a tercer tauler a l'equip d'Espanya B), i a l'Olimpíada d'escacs de 2012 a Istanbul, com a tauler reserva, amb una molt bona actuació, i un setè lloc individual en el seu tauler. El 2018 participà com a segon tauler a l'Olimpíada d'escacs de 2018 a Batumi, amb una gran actuació, en acabar el torneig invicte (5 victòries, 5 taules).
També va participar en el Campionat d'Europa d'escacs per equips de 2005 a Göteborg, on l'equip espanyol va acabar en tercera posició.

## Entrenador d'escacs

Pérez Candelario és també un prestigiós entrenador d'escacs, i dirigeix l'escola Magic Ajedrez Extremadura. El 2018 va entrenar Daniel Forcén, i posteriorment el Campió del món sub-14 de 2018, Pedro Ginés.

### Obres

* Pérez Candelario, Manuel. Ajedrez a tu alcance. Chessy, 2010. ISBN 9788461261314.

## Referències

* 1 2 «Doble victoria de Manuel Pérez Candelario el fin de semana». El Periódico d'Extremadura, 20-09-2016 [Consulta: 15 juny 2019].
* 1 2 «Nota biogràfica». Club Linex Magic. Arxivat de l'original el 21 de desembre 2018. [Consulta: 15 juny 2019].
* 1 2 «Nota biogràfica de Manuel Pérez Candelario». Chessbase. [Consulta: 18 abril 2020].
* ↑ «El extremeño Manuel Pérez Candelario consigue el título de Gran Maestro Internacional de Ajedrez» (en castellà). europa press / Extremadura, 08-12-2010. [Consulta: 15 juny 2019].
* 1 2 3 4 «Manuel Pérez Candelario, ajedrecista del club Linex Magic, obtiene el Premio de Extremadura del Deporte» (en castellà). hoy.es, 11-10-2007 [Consulta: 15 juny 2019].
* ↑ «Llista de FIDE Trainers» (en anglès). Fide.com. [Consulta: 16 juny 2019].
* 1 2 «Candelario, sexto en el Campeonato de España Individual Absoluto y Femenino de Ajedrez» (en castellà). RegiónDigital.com, 25-11-2019 [Consulta: 4 desembre 2019]. Arxivat 4 de desembre 2019 a Wayback Machine.
* ↑ «Pérez Candelario, entre los favoritos del Campeonato de España de partidas rápidas». El Periódico de Extremadura, 13-08-2021 [Consulta: 3 gener 2022].
* ↑ «Nota Biogràfica». Chessbase. [Consulta: 3 gener 2022].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 15 març 2023].
* ↑ Posició al rànquing mundial i evolució Elo de Manuel Pérez Candelario «benoni.de» (en alemany). Arxivat de l'original el 2015-09-23. [Consulta: 6 agost 2015].
* ↑ «Historial de campionats d'Espanya sub-18». Federació Espanyola d'Escacs. [Consulta: 3 gener 2022].
* 1 2 3 González, Miriam «Pérez Candelario, ajedrecista: "El uso del ajedrez combinado con otras materias, facilita el aprendizaje"». El Faro Melilla, 21-02-2023 [Consulta: 15 març 2023].
* ↑ «Campeonato de España juvenil sub-20». Arxivat de l'original el 2013-11-12. [Consulta: 13 juliol 2015].
* ↑ «Campeonato de España abierto». Arxivat de l'original el 2016-03-05. [Consulta: 13 juliol 2015].
* ↑ «Manuel Pérez. Campeón de España de Ajedrez». Tabla de Flandes. [Consulta: 3 gener 2022].
* ↑ «El Linex-Magic se corona mejor equipo de Europa». hoy.es, 10-10-2007 [Consulta: 15 juny 2019].
* ↑ «Manuel Pérez Candelario, a revalidar título en La Roda». El Periódico d'Extremadura, 17-04-2019 [Consulta: 15 juny 2019].
* ↑ «Pérez Candelario ganó en La Roda». chessbase, 04-04-2018 [Consulta: 24 desembre 2021].
* ↑ Boyero, Jesús J. «Perez Candelario revalidó el titulo con 7,5 puntos de 9 posibles». Marca, 22-04-2019. [Consulta: 15 juny 2019].
* ↑ «Campionat d'Espanya absolut i femení de 2019». info64.org. [Consulta: 24 novembre 2019].
* ↑ «Manuel Pérez Candelario terminó sexto en el Campeonato de España Individual Absoluto y Femenino de Ajedrez». Zafra Hoy, 04-12-2019 [Consulta: 18 abril 2020].
* ↑ Boyero, Jesús J. «David Antón y Sabrina Vega, campeones de España absolutos». Marca, 09-09-2020 [Consulta: 9 setembre 2020].
* ↑ «Classificació del Campionat d'Espanya 2020». info64.org. [Consulta: 9 setembre 2020].
* ↑ «Pérez Candelario a les Olimpíades d'escacs». olimpbase. [Consulta: 15 juny 2019].
* ↑ «Pérez Candelario: “Veo que hay muchas ganas de que lo destronen, pero yo me quedaría con Carlsen”». ajedrezsocial.org, 18-10-2018 [Consulta: 15 juny 2019].
* ↑ «Pérez Candelario als Campionats d'Europa per equips». olimpbase. [Consulta: 15 juny 2019].
* ↑ «Daniel Forcén, Gran Maestro: “Si no estás entre los 40 o 50 mejores del mundo es muy difícil vivir del ajedrez”». thezugzwangblog.com, 2-2019 [Consulta: 15 juny 2019].
* ↑ «Entrevista a Pedro Ginés: El otro Campeón del Mundo de Ajedrez». thezugzwangblog.com, 11-2018 [Consulta: 15 juny 2019].
* ↑ García, Leontxo «Pedro Ginés, campeón del mundo sub-14». El País, 01-11-2018 [Consulta: 18 abril 2020].
* ↑ Boyero, Jesús «EL zaragozano Pedro Ginés, campeón del mundo sub-14 de ajedrez». Marca, 30-10-2018 [Consulta: 18 abril 2020].

## Enllaços externs

* Manuel Pérez Candelario a Chess-db.com (anglès)